PATVIRTINTA

Klaipėdos Prano Mašioto progimnazijos

direktoriaus 2020-04-27

įsakymu Nr. V-19-2

**KLAIPĖDOS PRANO MAŠIOTO PROGIMNAZIJOS ASMENS DUOMENŲ**

**APSAUGOS TVARKA ORGANIZUOJANT NUOTOLINĮ MOKYMĄ(SI)**

1. **BENDROSIOS NUOSTATOS**

1. Klaipėdos Prano Mašioto progimnazijos asmens duomenų apsaugos tvarka organizuojant nuotolinį mokymą(si) (toliau – Tvarka) parengta vadovaujantis Valstybinės duomenų apsaugos inspekcijos 2020-04-06 parengta metodine informacija ,,Nuotolinio mokymosi organizavimas: trys žingsniai dėl nuotolinio mokymosi organizavimo“.

2. Tvarka parengta siekiant užtikrinti pakankamą asmens duomenų apsaugą, visapusiškai įvertinti galimas rizikas ir priemones, reikalingas tiek šioms rizikoms suvaldyti, tiek organizuoti tinkamą nuotolinio mokymosi procesą.

3. Vadovaujantis Bendrojo duomenų apsaugos reglamentu (toliau – BDAR), visi Klaipėdos Prano Mašioto progimnazijos (toliau – Progimnazijos) darbuotojai mokymosi procese laikosi BDAR.

4. Ši Tvarka reglamentuoja:

* 1. Progimnazijos darbuotojų vaidmenis ir atsakomybes;
  2. tinkamų nuotolinio mokymosi priemonių pasirinkimą;
  3. nuotolinio mokymosi priemonių naudojimo dokumentavimą.

1. **PROGIMNAZIJOS DARBUOTOJŲ VAIDMENYS IR ATSAKOMYBĖS**

5. Nuotolinio mokymo(si) proceso organizavime dalyvauja už Progimnazijos saugos politiką atsakingas asmuo – Informacinių komunikacinių technologijų (IKT) specialistas.

6. Mokiniai gali kreiptis įvykus saugumo incidentui, asmens duomenų saugumo pažeidimui: – pirmiausia – į dėstantį mokytoją, klasės vadovą, socialinį pedagogą, IKT specialistą, kuris suteiks pagalbą el. paštu ar telefonu.

7. Nuotolinio mokymo metu naudojami susirašinėjimo įrankiai: elektroninis paštas, elektroninis dienynas Tamo (toliau – El. dienynas), telefonu SMS žinutės ir skambučiai, elektroninės mokymosi aplinkos – Microsoft Teams, EMA, ,,EDUKA klasė“. Susirašinėjimas, susijęs su ugdymu, gali būti archyvuojamas tam tikroje elektroninėje erdvėje. Jeigu mokinys rašo žinutes, nesusijusias su mokymu, mokytojas turi jas panaikinti neatsakinėdamas į jas, – už tai atsakingas pats mokytojas.

Nuotolinio mokymo metu mokiniai privalo atsiųsti mokytojui atliktas užduotis. Įvertinęs mokinio darbą, aptaręs su mokiniu vertinimo rezultatus, mokytojas atliktas užduotis panaikina, kai baigiasi nuotolinis mokymas (El. dienyne visi įrašai išlieka). Jokie asmens duomenys nesaugomi. Nauji mokinių ir jų tėvų (globėjų) asmens duomenys nerenkami. Mokinių tėvams (globėjams) nauji sutikimai dėl asmens duomenų saugos neteikiami – nėra būtini, nes mokslo metų pradžioje jie pasirašė visus sutikimus dėl mokinio asmens duomenų tvarkymo ugdymo tikslais.

8. Mokytojai ir mokiniai, jų tėvai (globėjai), prasidėjus nuotoliniam mokymui informuojami, kaip tinkamai naudotis nuotolinio mokymo priemonėmis ir kokios yra naudotojų pareigos, siekiant užtikrinti naudojimo elektronine priemone perduodamų duomenų saugumą ribojant trečiųjų asmenų neteisėtas prieigas prie asmens duomenų ir nuotolinio mokymo priemonėje esančios informacijos.

9. Elektroninis dienynas Tamo – teisinis vidaus dokumentas, kuriame visi įrašai saugojami,

pasibaigus mokslo metams, archyvuojami. Prasidėjus nuotoliniam mokymui, dalykų mokytojai El. dienyne supažindina mokinius su savo dalyko nuotolinio mokymo organizavimu:

9.1. kada ir kokioje El. dienyno skiltyje bus įrašoma reikalinga išmokti medžiaga bei reikalingos mokytojui atsiųsti atliktos užduotys, iki kada mokiniui jas atsiųsti; kokiu būdu informuoti mokytoją, jei dėl kažkokių priežasčių mokiniui nepavyktų atsiųsti užduočių laiku;

9.2. išvardija, kokias nuotolinio mokymo priemones naudos, parašo prisijungimo nuorodą ir instruktuoja, kaip dirbti toje sistemoje; nurodo, kada ir kokio tipo pamokos bus vykdomos (pavyzdžiui, kada bus vykdomos vaizdo pamokos ir pan.);

9.3. vadovaudamiesi Progimnazijos pamokų tvarkaraščiu, El. Dienyne supažindina mokinius ir jų tėvus su vedamų vaizdo pamokų laiku, savaitės dalyko teminiu planu, vertinimo sistema;

* 1. informuoja dėl prisijungimo galimybių, slaptažodžių saugojimo.

1. **NUOTOLINIO MOKYMO(SI) PRIEMONĖS**

10. Progimnazijos nuotolinio mokymo(si) priemonės patvirtintos Klaipėdos Prano Mašioto progimnazijos ugdymo proceso organizavimo nuotoliniu būdu tvarkos apraše, patvirtintame direktoriaus 2020 m. spalio 8 d. įsakymu Nr. V-42. Vaizdo pamokų, pamokų organizavimui naudojama Microsoft Teams platforma. Visos kitos mokytojo pasirinktos priemonės turi atitikti mokytojų ir mokinių turimą įrangą, interneto greitį, gebėjimą naudotis mokytojo parinkta nuotolinio mokymo(si) priemone.

11. Konkrečia priemone naudojasi visa klasė/ grupė.

12. Mokytojai taiko (pasirinktinai) šiuos nuotolinio mokymo tipus:

12.1. pasyvų (mokiniai užduotis atlieka savarankiškai ir atsiunčia atliktas užduotis mokytojo nurodytu būdu);

12.2. aktyvų (Microsoft Teams platformą, EMA, ,,EDUKA klasė“ vienu metu naudoja mokytojas ir mokiniai (naudojant vaizdo ir (ar) garso priemones, susirašinėjimo įrankius ir pan.);

12.3. mišrų nuotolinio mokymo tipus.

13. Amžiaus apribojimus turi ,,Facebook“ ir kiti socialiniai tinklai (nemokama susirašinėjimų ir pokalbių programa, vaizdo pokalbių funkcija). Negali naudotis „Facebook“ asmenys, jei yra jaunesni nei 13 metų amžiaus, tačiau visų mokinių tėvai (globėjai) - gali.

14. Vaizdo pamokų, pamokų organizavimui naudojama Microsoft Teams platforma:

* 1. vaizdo ir garso kokybė priklauso nuo mokytojo ir mokinio namuose turimų techninių

priemonių bei interneto greičio;

* 1. mokiniui neprisijungus prie vaizdo pamokos, pamokos, konsultacijos, dalyko mokytojas kartu su klasės vadovu išsiaiškina neprisijungimo priežastis. Dėl mokinio ligos rašoma „n“ raidė, kuri pateisinama klasės vadovui gavus tėvų prašymą pateisinti pamokas;
  2. dalyko mokytojas, matydamas, kad kai kurie mokiniai sąmoningai trukdo nuotolinę pamoką ar konsultaciją, taiko šias drausminimo priemones:

a) akcentuoja, kad prisijungimo ID, slaptažodis negali būti suteiktas tretiesiems asmenims;

b) pamokai ugdymo tikslu gali būti naudojamas asmens vaizdas (įjungta vaizdo funkcija). Jeigu mokytojas mato, jog mokinys daro pažeidimą, mokinys, mokytojui paprašius, nedelsdamas privalo įjungti savo vaizdo funkciją;

c) jeigu mokinys vis tiek daro įvairius pažeidimus, mokytojas gali jo neįleisti į pamoką, išjungti mokinio garso funkciją arba blokuoti prieigą. Po pamokos apie mokinio elgesį ir taikytas drausminimo priemones mokytojas informuoja mokinio tėvus(globėjus), klasės vadovą, esant būtinybei - socialinį pedagogą, administraciją.

15. El. dienynas, Microsoft Teams nuotolinio mokymo(si) platforma fiksuoja ir saugo naudotojų prisijungimo ir veiksmų įrašus.

16. Nuotolinio mokymo(si) priemonės naudojimo metu surinkti asmens duomenys – mokinio vardas ir pavardė, elektroninio pašto adresas saugojami mokytojo pasirinktoje el. laikmenoje.

17. Siekiant apsisaugoti nuo interneto grėsmių, pvz., įžeidinėjimų, grasinimų socialiniuose tinkluose, sukurto fiktyvaus profilio, elektroninių patyčių, pavogtų elektroninio pašto, El. dienyno, virtualios mokymosi aplinkos Microsoft TEAMS, EMA, EDUKA klasės ugdymo platformų prisijungimo duomenų, susitikimų su „internetiniais“ draugais, priklausomybės nuo kompiuterio ir kt., vartotojas turi į kompiuterį įdiegti turinio filtravimo priemones. Visas ryšių reguliavimo tarnybos aprobuotas priemones galima rasti interneto puslapyje https://www.rrt.lt/saugesnis-internetas/turinio-filtravimopriemones/; pareiga atsijungti nuo paskyros, kai ja nėra naudojamasi (tokiu būdu ribojant trečiųjų asmenų neteisėtas prieigas prie asmens duomenų ir nuotolinio mokymo priemonėje esančios informacijos ir pan.).

1. **NUOTOLINIO MOKYMOSI PRIEMONIŲ NAUDOJIMO DOKUMENTAVIMAS**

18. Suteikia, keičia, apriboja ar naikina naudotojų prieigos teises pasirinktų nuotolinių mokymo priemonių:

* 1. El. dienyno – el. dienyno administratorius;
  2. Microsoft Teams – skaitmeninių technologijų administratorius;
  3. kitų pasirinktų mokymo priemonių – dalykų mokytojai, klasių vadovai.

19. Asmens duomenys yra būtini sukurti prieigas siekiant naudotis nuotolinio mokymo(si) priemone: El. dienyno naudojimui yra tėvų (globėjų) sutikimai, surinkti klasių vadovų; prisijungimui prie Microsoft Teams progimnazijos skaitmeninių technologijų administratorius sukuria elektroninius paštus mokiniams ir darbuotojams (reikalingi vardas ir pavardė), su galimybe pasikeisti slaptažodį; sukuriant prieigą prie EMA ar Eduka klasė, reikalingi mokinio vardas, pavardė. Mokiniai su niekuo negali dalintis suteiktais slaptažodžiais, jungtis per neapsaugotus WiFi tinklus, privalo jungtis tik per patikimą tinklą. Slaptažodžius rekomenduojama atnaujinti ne rečiau kaip kas 3 mėnesius.

20. Mokymo(si) procesas vyksta pagal patvirtintą pamokų tvarkaraštį.

21. Mokytojai tikrina ir kontroliuoja mokinių dalyvavimą nuotoliniame ugdyme: El. Dienyno atitinkamos pamokos lange rašo mokiniui įrašus: pagyrimus, pastabas, fiksuoja lankomumą.

22. Mokiniai privalo užtikrinti prieigos prie Microsoft Teams, El. dienyno, kitų pasirinktų nuotolinio mokymosi priemonių slaptažodžio paslapties saugojimą.

23. Nuotolinio mokymosi metu surinktų asmens duomenų (atliktų užduočių, vaizdo įrašų ar kt.) saugojimas: El. dienyne visi atlikti įrašai archyvuojami, kitose mokytojo pasirinktose priemonėse – paties mokytojo nuožiūra - tam tikrą laiką saugojami, pasibaigus nuotoliniam mokymui, ištrinami.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_